CELEX: 32021D1274
Language: mt
Date: 2021-07-27 00:00:00
Title: Deċiżjoni (UE) 2021/1274 tal-Bank Ċentrali Ewropew tas-27 ta’ Lulju 2021 dwar is-sottodelega tas-setgħat li jittieħdu ċerti deċiżjonijiet relatati mal-akkreditazzjoni ta’ manifattur u ta’ ċerti setgħat fir-rigward tal-proċeduri ta’ akkreditazzjoni għall-manifatturi akkreditati u li tħassar id-Deċiżjoni (UE) 2016/1975 (BĊE/2021/32)

2.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 278/1
               
            
         DEĊIŻJONI (UE) 2021/1274 TAL-BANK ĊENTRALI EWROPEW
         tas-27 ta’ Lulju 2021
         dwar is-sottodelega tas-setgħat li jittieħdu ċerti deċiżjonijiet relatati mal-akkreditazzjoni ta’ manifattur u ta’ ċerti setgħat fir-rigward tal-proċeduri ta’ akkreditazzjoni għall-manifatturi akkreditati u li tħassar id-Deċiżjoni (UE) 2016/1975 (BĊE/2021/32)
         IL-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 128(1) tiegħu,
         Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 16 tiegħu,
         Wara li kkunsidra id-Deċiżjoni (UE) 2020/637 tal-Bank Ċentrali Ewropew tas-27 ta’ April 2020 dwar proċeduri ta’ akkreditazzjoni għal manifatturi ta’ elementi ta’ sigurtà tal-euro u elementi tal-euro (BĊE/2020/24) (1), u b’mod partikolari l-Artikolu 20 (2) u (3) tagħha,
         Billi:
         
                     (1)
                  
                  
                     Skont l-Artikolu 20(1) tad-Deċiżjoni (UE) 2020/637 (BĊE/2020/24), il-Bord Eżekuttiv huwa kompetenti biex jieħu d-deċiżjonijiet kollha relatati mal-akkreditazzjoni ta’ manifattur skont l-Artikolu 6(1), (3) u (7), l-Artikoli 7 u 10, l-Artikolu 14(1) u (4) u l-Artikoli 16 sa 19 ta’ dik id-Deċiżjoni. L-Artikolu 20(2) tad-Deċiżjoni (UE) 2020/637 (BĊE/2020/24) jippermetti lill-Bord Eżekuttiv jissottodelega setgħat speċifiċi ta’ teħid ta’ deċiżjonijiet biex jittieħdu ċerti deċiżjonijiet relatati mal-akkreditazzjoni ta’ manifattur lil wieħed mill-membri tiegħu. Barra minn hekk, skont l-Artikolu 20(3) tad-Deċiżjoni (UE) 2020/637 (BĊE/2020/24), il-Bord Eżekuttiv jista’ wkoll jissottodelega setgħat speċifiċi ta’ teħid ta’ deċiżjonijiet għal-livell operazzjonali tal-Bank Ċentrali Ewropew (BĊE).
                  
               
                     (2)
                  
                  
                     Sabiex jiġu ssimplifikati aktar il-proċeduri ta’ akkreditazzjoni, is-setgħat li jittieħdu d-deċiżjonijiet kollha relatati mal-akkreditazzjoni ta’ manifattur skont l-Artikolu 6(1), (3) u (7) u l-Artikolu 7 tad-Deċiżjoni (UE) 2020/637 (BĊE/2020/24) għandhom jiġu sottodelegati lill-membru tal-Bord Eżekuttiv li lilu jirrapporta d-Direttorat tal-Karti tal-Flus. Barra minn hekk, il-proċeduri fir-rigward tal-attivitajiet tal-manifatturi akkreditati, li għalihom huwa meħtieġ il-kunsens bil-miktub minn qabel tal-BĊE skont l-Artikolu 10(1) tad-Deċiżjoni (UE) 2020/637 (BĊE/2020/24), għandhom jiġu ssimplifikati billi tiġi sottodelegata s-setgħa li jingħata tali kunsens bil-miktub minn qabel għal-livell operazzjonali tad-Direttorat tal-Karti tal-Flus.
                  
               
                     (3)
                  
                  
                     Każijiet maġġuri ta’ nuqqas ta’ konformità li jiġu identifikati waqt spezzjonijiet ta’ manifatturi akkreditati jistgħu jeħtieġu waqfien tal-attività rilevanti relatata ma’ element ta’ sigurtà tal-euro b’effett immedjat. Sabiex tiġi ffaċilitata reazzjoni rapida mill-BĊE, id-deċiżjonijiet dwar tali waqfiet għandhom jiġu sottodelegati għal-livell operazzjonali tad-Direttorat tal-Karti tal-Flus.
                  
               
                     (4)
                  
                  
                     Id-Deċiżjoni (UE) 2016/1975 tal-Bank Ċentrali Ewropew (BĊE/2016/39) (2) tirreferi għall-kompetenzi tal-Bord Eżekuttiv skont l-Artikolu 3(2) tad-Deċiżjoni BĊE/2013/54 tal-Bank Ċentrali Ewropew (3). Id-Deċiżjoni BĊE/2013/54 tħassret bid-Deċiżjoni (UE) 2020/637 (BĊE/2020/24). Fl-interessi taċ-ċarezza, id-Deċiżjoni BĊE/2016/1975 (BĊE/2016/39) għandha titħassar ukoll.
                  
               
                     (5)
                  
                  
                     Sabiex tiġi salvagwardjata r-responsabbiltà kollettiva tal-Bord Eżekuttiv, kull deċiżjoni meħuda jew mill-membru tal-Bord Eżekuttiv li lilu tingħata s-sottodelega jew fil-livell operazzjonali tad-Direttorat tal-Karti tal-Flus skont is-sottodelega għandha tiġi rrappurtata kull sena lill-Bord Eżekuttiv,
                  
               ADOTTA DIN ID-DEĊIŻJONI:
         
            Artikolu 1
            Sottodelega ta’ setgħat biex tingħata akkreditazzjoni lill-manifatturi u l-għoti ta’ kunsens bil-miktub minn qabel mill-BĊE
            
               1.   Il-Bord Eżekuttiv jissottodelega lill-membru tal-Bord Eżekuttiv li lilu d-Direttorat tal-Karti tal-Flus jirrapporta s-setgħa li jieħu d-deċiżjonijiet kollha relatati mal-akkreditazzjoni ta’ manifattur skont l-Artikolu 6(1), (3) u (7) u l-Artikolu 7 tad-Deċiżjoni (UE) 2020/637 (BĊE/2020/24).
            
            
               2.   Il-Bord Eżekuttiv jissottodelega lid-Direttur tal-Karti tal-Flus u lill-Kap tad-Diviżjoni tal-Ġestjoni tal-Munita tad-Direttorat tal-Karti tal-Flus is-setgħa li jagħti l-kunsens bil-miktub minn qabel tal-BĊE skont l-Artikolu 10(1) tad-Deċiżjoni (UE) 2020/637 (BĊE/2020/24) f’każijiet fejn manifattur akkreditat ikun ikkonforma mar-rekwiżiti ta’ akkreditazzjoni rilevanti kollha skont l-Artikoli 3 u 4 ta’ dik id-Deċiżjoni u l-obbligi rilevanti kollha skont l-Artikolu 9 tal-istess Deċiżjoni.
            
         
         
            Artikolu 2
            Sottodelega tas-setgħa biex jittieħdu deċiżjonijiet relatati ma’ waqfien immedjat ta’ attività relatata ma’ element ta’ sigurtà tal-euro
            Il-Bord Eżekuttiv jissottodelega s-setgħa li jieħu deċiżjonijiet biex jeħtieġ lil manifattur akkreditat iwaqqaf l-attività rilevanti relatata ma’ element ta’ sigurtà tal-euro b’effett immedjat f’konformità mal-Artikolu 14(1) tad-Deċiżjoni (UE) 2020/637 (BĊE/2020/24) lil żewġ membri tal-persunal tad-Direttorat tal-Karti tal-Flus, awtorizzati li jwettqu spezzjonijiet f’konformità mal-Artikolu 11 ta’ dik id-Deċiżjoni.
         
         
            Artikolu 3
            Obbligu ta’ rapportar
            
               1.   Il-membru tal-Bord Eżekuttiv li lilu jirrapporta d-Direttorat tal-Karti tal-Flus għandu jippreżenta rapport annwali lill-Bord Eżekuttiv dwar id-deċiżjonijiet meħuda skont l-Artikolu 1(1) matul is-sena kalendarja preċedenti, sakemm ma jkunux ittieħdu deċiżjonijiet bħal dawn.
            
            
               2.   Id-Direttorat tal-Karti tal-Flus għandu jippreżenta rapport annwali lill-Bord Eżekuttiv dwar id-deċiżjonijiet meħuda skont l-Artikoli 1(2) u 2 matul is-sena kalendarja preċedenti, sakemm ma jkunux ittieħdu deċiżjonijiet bħal dawn.
            
         
         
            Artikolu 4
            Revoka
            Id-Deċiżjoni (UE) 2016/1975 (BĊE/2016/39) hija b’dan imħassra:
         
         
            Artikolu 5
            Dħul fis-seħħ
            Din id-Deċiżjoni għandha tidħol fis-seħħ fil-jum meta tiġi nnotifikata lid-destinatarji.
         
         
            Artikolu 6
            Destinatarji
            Din id-Deċiżjoni hija indirizzata lill-manifatturi u lill-manifatturi akkreditati ta’ elementi ta’ sigurtà tal-euro u ta’ elementi tal-euro.
         
         
            Magħmul fi Frankfurt am Main, is-27 ta’ Lulju 2021.
            
               
                  Il-President tal-BĊE
               
               Christine LAGARDE
            
         
         
            (1)  ĠU L 149, 12.5.2020, p. 12.
         
            (2)  Id-Deċiżjoni (UE) 2016/1975 tal-Bank Ċentrali Ewropew tat-8 ta’ Novembru 2016 dwar is-subdelega ta’ setgħat biex tingħata akkreditazzjoni provviżorja (BĊE/2016/39) (ĠU L 304, 11.11.2016, p. 9).
         
            (3)  Id-Deċiżjoni BĊE/2013/54 tal-Bank Ċentrali Ewropew tal-20 ta’ Diċembru 2013 dwar il-proċeduri ta’ akkreditazzjoni għal manifatturi ta’ oġġetti tal-euro siguri u oġġetti tal-euro u li temenda d-Deċiżjoni BĊE/2008/3 (ĠU L 57, 27.2.2014, p. 29).